An ekologiezh politikel a zo enep-jakobin dre he natur :    Diazezet eo  he raktres bolitikel war al liested, naturel ha sevenadurel, a fell dezhi diorren. Setu perak e fell dar Re Chlas e vefe lakaet ar brezhoneg da yezh ofisiel e Breizh ha diorroet hech implij er vuhez foran, er skolioù hag er mediaoù. Labourat a ra ivez ar strollad evit ma vefe kaset war raok sevenadur pobl Breizh.    A-enep krenn eo dar Broadoù-Stad, o kavout gwelloch lakaat war-raok mennozh ur Chevredad european ar rannvroioù. Er raktres-se e vije  emren pep rannvro, gant ar gwir da sevel lezennoù rannvroel, gant statudoù disheñvel da pep hini hervez he choantoù hag ezhommoù. Bevennoù ar rannvroioù a doujo da choantoù ar boblañs.    Klask a ra sevel ur gevredigezh digreizennet betek penn, zoken e keñver ekonomiezh. Evit-se e fell dezhi un armerzh rannvroel emgreizennet, da lavaret eo klok. Hiziv an deiz e vez produet, treuzfurmet, divizet ha bevezet e lechioù disheñvel. Ha enep da gement-mañ e fell  dar raktres ekologel mont : evit abegoù doujañ dan en-dro da gentañ penn, dre ma vez krouet kalz a saotradur gant an transportoù etre al lechioù produiñ, treuzfurmiñ ha beveziñ ; evit abegoù galloud da eil, evit bezañ mestr war ekonomiezh hon bro ; hag a benn ar fin, evit bezañ gouest bevañ, labourat ha divizout er vro.